
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	23.09.2026.
	Nr. RD-26-1059-lē

	
	(prot. Nr. 30, 30. §)




Par Rīgas valstspilsētas pašvaldības nekustamā īpašuma Parādes ielā 24A, Rīgā (kadastra Nr. 01001030029), atsavināšanu


Rīgas dome konstatēja:
1) Rīgas pilsētas zemesgrāmatas nodalījumā Nr. 20794 uz Rīgas valstspilsētas pašvaldības vārda reģistrēts nekustamais īpašums Parādes ielā 24A, Rīgā (kadastra Nr. 01001030029), kas sastāv no būvēm: bērnudārza ēkas (kadastra apzīmējums 01001030029001), palīgceltnes-šķūņa (kadastra apzīmējums 01001030029002), palīgceltnes-šķūņa (kadastra apzīmējums 01001030029003), lapenēm (kadastra apzīmējumi: 01001030029004; 01001030029005; 01001030029006; 01001030029007; 01001030029008; 01001030029009) un zemes vienības (kadastra apzīmējums 01001030029; turpmāk arī – Zemes vienība) 6216 m2 platībā (turpmāk kopā arī – Nekustamais īpašums);
2) atbilstoši informācijai Nekustamā īpašuma valsts kadastra informācijas sistēmā divstāvu bērnudārza ēka (kadastra apzīmējums 01001030029001) 966,20 m2 platībā celta 1962. gadā; divstāvu palīgceltnes-šķūņa (kadastra apzīmējums 01001030029002) kopējā platība ir 59 m2, palīgceltnes-šķūņa (kadastra apzīmējums 01001030029003) platība ir 6 m2, lapeņu platība ir 28–33,30 m2;
3) saskaņā ar Rīgas domes 25.02.2026. lēmumu Nr. RD-26-477-lē “Par Rīgas valstspilsētas pašvaldības izglītības iestāžu tīkla pilnveidošanas pasākumiem 2026. gadā” 
no 31.08.2026. Rīgas 8. pirmsskolas izglītības iestāde, kas līdz šim izmantoja Nekustamo īpašumu, tiek likvidēta (lēmuma 12. punkts); 
4) atbilstoši Rīgas valstspilsētas pašvaldības Izglītības, kultūras un sporta departamenta sniegtajai informācijai (16.03.2026. vēstule Nr. DIKS-26-367-dv un 09.07.2026. vēstule Nr. DIKS-26-791-dv) Nekustamais īpašums 31.08.2026. tiek atbrīvots un nodots Rīgas valstspilsētas pašvaldības Īpašuma departamentam;
5) atbilstoši ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprinātajiem Rīgas teritorijas plānojuma teritorijas izmantošanas un apbūves noteikumiem (turpmāk – TIAN) Zemes vienība visā platībā atrodas daudzstāvu dzīvojamās apbūves teritorijā (DzD1), kur atļautā izmantošana noteikta saskaņā ar TIAN 2.1. un 4.3.1. apakšnodaļas prasībām. Nekustamā īpašuma izmantošana kā bērnudārza ēkas un palīgēku apbūve atbilst Rīgas teritorijas plānojumā atļautajam izmantošanas mērķim; daudzstāvu dzīvojamās apbūves teritorijas (DzD1) galvenais izmantošanas veids ir daudzdzīvokļu māju apbūve, teritorijā atļauta arī biroja ēku, tirdzniecības vai pakalpojumu objektu apbūve, tūrisma un atpūtas iestāžu apbūve, kultūras iestāžu apbūve, sporta būvju apbūve, izglītības un zinātnes, veselības aizsardzības, sociālās aprūpes, dzīvnieku aprūpes un reliģisko organizāciju ēku apbūve;
6) atbilstoši ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprinātās Rīgas teritorijas plānojuma grafiskās daļas kartei “Galvenās aizsargjoslas un citi teritorijas izmantošanas aprobežojumi” Zemes vienība visā platībā atrodas 15 km zonā ap lidlauku “Rīga”, “Spilve”, “Ādaži”, “Ikšķile” kontrolpunktiem, aizsargjoslā ap navigācijas tehnisko līdzekli aviācijas gaisa kuģu lidojumu drošības nodrošināšanai – aeronavigācijas iekārtu darbības tālās ietekmes zonā – un Baltijas jūras un Rīgas līča piekrastes ierobežotas saimnieciskās darbības joslā;
7) izmantojot Nekustamo īpašumu, jāņem vērā pazemes un virszemes inženiertīkli un to aizsargjoslas, kas reģistrētas Nekustamā īpašuma valsts kadastra informācijas sistēmā un kurās jāievēro lietošanas aprobežojumi atbilstoši Aizsargjoslu likuma prasībām, kā arī citi lietošanas tiesību aprobežojumi – arī tad, ja tie nav ierakstīti zemesgrāmatā vai Nekustamā īpašuma valsts kadastra informācijas sistēmā;
8) Zemes vienībai ir tiešais pieslēgums koplietošanas ielai – Parādes ielai (“D” kategorijas iela); 
9) ņemot vērā, ka Zemes vienībā aug atsevišķi koki, lietojot to, jāievēro Ministru kabineta 02.05.2012. noteikumi Nr. 309 “Noteikumi par koku ciršanu ārpus meža” un Rīgas domes 12.06.2024. saistošie noteikumi Nr. RD-24-276-sn “Par koku, kas aug ārpus meža, aizsardzību, uzturēšanu un ciršanu”;
10) informācija par Nekustamo īpašumu netika ievietota Rīgas valstspilsētas pašvaldības vietnē \\maiss\DATI\KOPIGIE\Atsavinasanas_izvertesana, jo Rīgas valstspilsētas pašvaldības institūcijas (struktūrvienības), proti, Rīgas valstspilsētas pašvaldības Centrālās administrācijas Nodrošinājuma pārvalde (23.03.2026. vēstule Nr. CAPN-26-29-dv), Rīgas valstspilsētas pašvaldības Ārtelpas un mobilitātes departaments (23.04.2026. vēstule Nr. AMD-26-595-dv), Rīgas valstspilsētas pašvaldības Finanšu departamenta Administratīvā pārvalde (07.04.2026. vēstule Nr. DFA-26-12-dv), Rīgas valstspilsētas pašvaldības Mājokļu un vides departaments (02.04.2026. vēstule 
Nr. DMV-26-1311-dv), Rīgas Apkaimju iedzīvotāju centrs (13.04.2026. vēstule 
Nr. RAIC-26-160-dv), Rīgas valstspilsētas pašvaldības policija (10.04.2026. vēstule 
Nr. RPP-26-526-dv), Rīgas valstspilsētas pašvaldības Pilsētas attīstības departaments (31.03.2026. vēstule Nr.DA-26-622-dv) un Rīgas valstspilsētas pašvaldības Izglītības, kultūras un sporta departaments (01.07.2026. vēstule Nr. DIKS-26-762-dv un 09.07.2026. vēstule Nr. DIKS-26-791-dv), ir informējušas, ka Nekustamais īpašums nav nepieciešams pašvaldības funkciju nodrošināšanai;
11) Rīgas valstspilsētas pašvaldības Pilsētas attīstības departaments 10.06.2026. vēstulē Nr. DA-26-1096-dv norāda, ka Nekustamais īpašums atrodas apkaimē, kurā atbilstoši Valsts un pašvaldības funkciju nodrošināšanai nepieciešamo teritoriju tematiskajam plānojumam un 2026. gadā atjauninātajiem datiem par funkciju pārklājumu pašvaldības funkciju nodrošinājums ir nepietiekams attiecībā uz sporta objektiem, kultūras objektiem, kā arī veselības aprūpes objektiem. Ar Rīgas domes 27.09.2023. lēmumu Nr. RD-23-2932-lē “Par Apkaimju centru attīstības plāna 2024.–2028.  gadam apstiprināšanu” ir apstiprināts Apkaimju centru attīstības plāns 2024.–2028. gadam, kas citstarp paredz, ka plāna ietvaros paredzēto attīstību pašvaldība var īstenot tikai savā īpašumā esošajās teritorijās, tāpēc departaments uzskata, ka ir svarīgi, lai pašvaldības projektu īstenotāju rīcībā ir atbilstoši nekustamie īpašumi un pašvaldībai ir būtiski saglabāt apkaimju centru funkciju īstenošanai nepieciešamos pašvaldības īpašumus apkaimju centros un tiem piegulošajās teritorijās;
12) Rīgas valstspilsētas pašvaldības Labklājības departaments 04.08.2026. vēstulē  Nr. DL-26-412-dv informē, ka Nekustamais īpašums nav nepieciešams tam deleģēto pašvaldības funkciju nodrošināšanai;
13) saskaņā ar Publiskas personas mantas atsavināšanas likuma 4. panta otro daļu publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta;
14) ņemot vērā, ka gan par Rīgas valstspilsētas pašvaldības Pilsētas attīstības departamenta 10.06.2026. vēstulē Nr. DA-26-1096-dv norādītajām nozarēm atbildīgās Rīgas valstspilsētas pašvaldības institūcijas (Rīgas valstspilsētas pašvaldības Labklājības departaments, Rīgas valstspilsētas pašvaldības Izglītības, kultūras un sporta departaments un Rīgas Apkaimju iedzīvotāju centrs), gan arī citas Rīgas valstspilsētas pašvaldības institūcijas ir izvērtējušas, ka Nekustamais īpašums nav nepieciešams valsts pārvaldes funkciju un uzdevumu veikšanai, un tā uzturēšanai ir nepieciešami ievērojami finanšu līdzekļi un ieguldījumi, turpmāka Nekustamā īpašuma saglabāšana pašvaldības īpašumā neatbilst Publiskas personas finanšu līdzekļu un mantas izšķērdēšanas novēršanas likuma 3. pantā nostiprinātajam lietderīgas un efektīvas publiskās mantas pārvaldības pamatprincipam, tādējādi Rīgas valstspilsētas pašvaldības Īpašuma departaments kā vadošā iestāde pašvaldības nekustamā īpašuma pārvaldības nozarē un Nekustamā īpašuma valdītājs uzskata, ka racionālākā un lietderīgākā rīcība būtu Nekustamā īpašuma atsavināšana, kas, piesaistot privāto kapitālu, sekmētu tā turpmāku attīstību, uzturēšanu un efektīvu izmantošanu; 
15) saskaņā ar Publiskas personas mantas atsavināšanas likuma 3. panta otro daļu publisku personu mantas atsavināšanas pamatveids ir mantas pārdošana izsolē.
Ņemot vērā iepriekš konstatēto un pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo un otro daļu, 5. panta pirmo un piekto daļu, Rīgas dome nolemj:

1. Atsavināt, pārdodot izsolē, Rīgas valstspilsētas pašvaldības nekustamo īpašumu Parādes ielā 24A, Rīgā (kadastra Nr. 01001030029), kas sastāv no bērnudārza ēkas (kadastra apzīmējums 01001030029001), palīgceltnes-šķūņa (kadastra apzīmējums 01001030029002), palīgceltnes-šķūņa (kadastra apzīmējums 01001030029003), lapenēm (kadastra apzīmējumi: 01001030029004; 01001030029005; 01001030029006; 01001030029007; 01001030029008; 01001030029009) un zemes vienības (kadastra apzīmējums 01001030029) 6216 m2 platībā.

2. Rīgas valstspilsētas pašvaldības Īpašuma departaments ir atbildīgs par lēmuma izpildi.

